Alises piedzīvojumi Brīnumzemē
"Alises piedzīvojumi Brīnumzemē" (angļu: Alice's Adventures in Wonderland) ir 1865. gadā izdots angļu rakstnieka Lūisa Kerola romāns. Stāsts ir par meiteni vārdā Alise, kas nokļūst fantāziju pasaulē (Brīnumzeme), kurā dzīvo savdabīgi, antropomorfi radījumi. Šis darbs tiek uzskatīts par vienu no labākajiem absurda literatūras žanra paraugiem. Grāmatas tēli, struktūra, fantāzija ir ļoti ietekmējusi populāro kultūru un literatūru.